
Boneiru a ﬁ rma MOU 


/dabboussimotors 


Ku Mariner of the Seas di Royal Caribbean den bèkgrount, Boneiru i Royal Caribbean group a ﬁ rma un Memorandum of Understanding (MOU). 
Asina duna inisio na un kolaborashon hopi fruktífero pa Boneiru. Royal Caribbean group a duna di konosé di ta ansioso di ofresé su pasaheronan 
kultura i naturalesa di Boneiru. Riba foto representantenan di TCB, diputado Thielman i representantenan di Royal Caribbean group. 


KOLEGIO EHEKUTIVO 
TA OBLIGÁ 

KRALENDIJK -- Disa- 
sterprep Bonaire ta e app di 
Entidat Públiko Boneiru na 
momentu di kalamidat òf 
krísis. Download e app via 
iTunes i Google Play. Den e 
app ta lesa kon por prepará 
pa diferente tipo di kalami- 
dat i kiko Entidat Públiko 
Boneiru por nifi ká durante 


Download Disasterprep 


e kalamidatnan akí. 
Via e app, Entidat Pú- 
bliko Boneiru por manda 
notifi kashon ‘push’ di im- 
portansia pa tur usuario du- 
rante un kalamidat òf krí- 
sis, orkan, hos òf kandela, 
sunami òf asta inundashon. 
E app akí pa habitan- 
tenan i bishitantenan di 


Boneiru ta kontené in- 
formashon tokante e pre- 
parashonnan ku por hasi 
promé, durante i despues 
di un posibel kalamidat, òf 
insidente. 
Den futuro ta bai amplia 
e informashon den e disa- 
sterprep mas tantu ainda. 
E disasterprep ta dis- 
ponibel na papiamentu, hu- 
landes, ingles i spañó. Por 
hasi uso di e app sin dato pa 
‘log in’. E tin un parti púb- 
liko pa tur habitante i bishi- 
tante i un parti privá spesi- 
almente pa e organisashon 
di kalamidat i krísis di 
Boneiru. Download e app 
awor akí i prepará bo mes 
i bo famia pa posibel ka- 
lamidatnan òf insidentenan. 
Despues ku bo a download 
e app, bo tin e informashon 
akí semper disponibel riba 
bo telefòn. Si bo tin e app 
pa basta tempu kaba riba bo 
telefòn, ta bon pa download 
esaki di nobo pa asina op- 
tené e vershon di mas nobo. 


KRALENDIJK – Or- 
phaline Saleh, kende a kaba 
konfi rmá ku e ta riba lista di 
MPB e próksimo elekshon, 
durante e programa Tras di 
Notisia na Voz di Bonaire, 
a indiká ounke ku tin hopi 
kos ku por mehorá, for di 
despues ku nos a bira Enti- 
dat Públiko, ta mira ku hopi 
profeshonal boneriano ta 
regresando i ta bira mas ak- 
tivo den komunidat. 
Saleh: “Personalmente 
funshonamentu di Konseho 
Insular por ta mihó, pero mi 
ta mira mehorashon sí. Riba 
su mes dualismo i henter e 
struktura nob,o a kontribuí 
na esei. Mi ta sinti tambe e 
ola ku a lanta na momen- 
tu ku a bisa no ta bai hasi 
polítika e sistema antikuá 


mas, nos no ta ataká hende 
personal mas. Manera mi 
ta eksperensiá, hende a ku- 
minsá ta vota mas ku nan 
sintí i ménos ku nan emo- 
shon.” Ta lógiko, di akuerdo 
ku Saleh, ku tin hopi loyali- 
dat, pero ainda tin emoshon 
tambe. Pero laga nos ta ho- 
nesto, awendia tin hopi mas 
informashon tambe. Riba 
media sosial hendenan tin 
muchu mas oportunidat pa 
ekspresá nan mes. Ounke 
ku tur dia bo no ta sintá ku 
e siudadano bo dilanti, tòg 
tin e interakshon i tin mas 
wowo skèrpi riba bo. 
Na su persepshon i ta 
p’esei el a riska bai tam- 
be den polítika i sí nan 
ke atak’é personalmente, 
segun Saleh, e ta mashá 


Orphaline Saleh di MPB: 
Funshonamentu Konseho 
Insular por ta mihó 


trankil i ta sinti tòg ku Bo- 
neiru a madurá, nos no a 
yega ainda, pero e tin gana 
di mira un dia ku e hende ta 
vota di bèrdat, pasobra el a 
lesa e programa di elekshon 
di kiko un partido ta para 
pe, òf kiko e partido ta boga 
pe i skohe e manera ku e 
partido ta traha, esei e ta 
mira un futuro pa Boneiru, 
en bes di skohe pa simpatia. 
“Loke mi ta mira den 
funshonamentu general di 
gobernashon sigur ta tene 
kuenta ku e doló di e siu- 
dadano. Atrobe mi ta bai 
bèk na kon mi a keda inspirá 
pa drenta polítika i sirbi. 
Hopi hende no a para ketu, 
pero mi sí ta menshon’é. 
Nos a pasa den un krísis 
grandi nunka promé bisto. 


Kolegio Ehekutivo a traha 
duru pa sigurá pa tur hen- 
de tin di kome, pa ningun 
hende pèrdè trabou. Huntu 
ku Saba i St. Eustatius, nos 
a diskutí ku Hulanda pa 
hinka nos den e pakete pa 
sigurá eksistensia di e hen- 
de. E fokùs prinsipal tabata 


riba e hende. Nos tabatin un 
krísis dos aña largu, a bini 
tambe ku e plan di rekupe- 
rashon di turismo ku tambe 
ta fokùs riba e komunidat. 
Tur tempu mi a bisa desa- 
royo ekonómiko no ta útil 
sí e no ta sirbi e siudadano 
di nos isla,” segun Saleh. 

E siman aki mi gara dos per- 
sona prominente pa e seri 
di programa Herensia, ku ta 
eksistí 22 aña kaba, ku un 
produkshon total di masomé- 
nos 1.500 programa. Durante 
un tra’i mèrdia pa kue atardi 
mi a entrevistá apart Gerard 
van Buurt i despues Sidney 
Joubert. Nan ta famia di otro. 
Nan tabata na Boneiru pa un 
kompromiso familiar. 


*** 
Gerard a bira konosí komo 
un biólogo prominente na 
Kòrsou, konosí tambe na Bo- 
neiru i Aruba. Ta un persona 
ku pashon enorme pa su tra- 
bou. El a traha hopi aña na 
LVV na Kòrsou i ta outor di 
basta buki. Di un dje buki- 
nan aki, ‘Stemmen uit het 
verleden’, Sidney Joubert ta 
ko-outor. 


*** 
Den mi kursonan di historia, 
kultura i naturalesa, na mo- 
mentu ku mi yega na nos idi- 
oma Papiamentu, mi ta referí 
semper na e buki aki, komo 
un fuente indiskutibel di pa- 
labranan di idioma arowak- 
kaketio den Papiamentu di 
awendia. Ta den flora, founa 
i topografia bo ta haña e pa- 
labranan di e poblashon ori- 
ginal di Boneiru. 


*** 
Un tremendo trabou e dos 
personanan aki a hasi. Un 
investigashon enorme. Den 
e programa Herensia ku mi a 
graba kuné ántayera Gerard 
ta konta kon el a yega na 
skirbi e buki balioso aki. Sid- 
ney Joubert tambe a aportá 
ku e buki Tin un kapítulo ku 
Sidney a skirbi, miéntras ku 
el a aportá ku su konose- 
mentu di idioma na ‘Stem- 
men uit het Verleden’. 


*** 
Ku Sidney, despues di papia 
tokante su bida, mi a atendé 
hopi profundo e trabounan 
ku el a hasi riba tereno di 
Papiamentu, entre otro ku un 
diskhonario i otro trabounan. 
Un persona ku amor enorme 
pa nos idioma materno. 


*** 
Komo FuHiKuBo, huntu ku 
STINAPA, nos ta pensando 
serio pa trese Gerard Bonei- 
ru pa tene un seri di charla. 
Boso lo tende despues. 
*** 


KRALENDIJK -- Kole- 
gio Ehekutivo ta obligá di 
manda su lista di desishon 
aprobá pa Konseho Insular 
i miembronan di e konseho 
por pidi akseso na e lista 
interno di desishon ku ta 
mas amplio i no ta destiná 
pa keda publiká. Pa loke ta 
trata e kontenido di e desi- 
shon, esaki ta haña sosten 
den artíkulo 72, insiso 3 di 
WolBES, ku ta bisa ku e ko- 
legio no por hasi un lista di 
desishon públiko sí a base 
di artíkulo 66 di WolBES, 
a deklará e kontenido un 
sekreto òf e publikashon ta 
bai kontra e interes general 
Resientemente Konseho 
Insular di Saba a aseptá un 
moshon 
unánimemente, 
den kua ta supliká Kolegio 
ehekutivo pa suministrá 
Konseho Insular nan lista 
di desishon di e reunion- 
nan semanal di e kolegio. 
Teniendo na kuenta ki akí 
na Boneiru Kolegio Eheku- 
tivo ta manda lista di desi- 
shon, pero hopi superfisial 
i no ta bai den kontenido, 
BONERIANO a trata pa 


Manda lista di desishon aprobá Konseho Insular 
KOLEGIO EHEKUTIVO 
TA OBLIGÁ 


haña sa mas kiko regla- 
mento di òrdu di Konseho 
Insular ta indiká. 
P’esei mes tambe nos a 
tuma kontakto ku èks griffi- 
er, Willem Cecilia, kende a 
indiká: “Mi a keda un tiki 
sorpresá ku e moshon en 
kuestion, tumando na kue- 
nta ku Entidat Públiko Saba 
tin su reglamentu di òrdu 
ku ta rigi e trabounan di su 
Kolegio Ehekutivo.” 
Si opservá artíkulo 11 
di e reglamentu di òrdu di 
Konseho Insular di Saba, 
por dedusí ku e sekretario di 
Entidat Públiko ta enkargá 
ku e lista di presensia, un 
resúmen i e lista di desis- 
hon di e reunion di Kolegio 
Ehekutivo. Na insiso 6 di 
artíkulo 11 di e reglamentu 
di òrdu, tin poné tambe ku 
un lista di desishon mester 
keda kompilá pa manda pa 
miembronan di Konseho 
Insular. Na di dos lugá ta 
bisa ku e lista di desis- 
hon mester keda mandá pa 
miembronan di Konseho 
Insular i hasí públiko basta 
esaki no ta bai enkontra di 


e kontenido di e desishon, 
segun Cecilia. 
Pa loke ta trata e kon- 
tenido di e desishon, di 
akuerdo ku Cecilia, esaki 
ta haña sosten den artíkulo 
72, insiso 3 di WolBES, ku 
ta bisa ku e kolegio no por 
hasi un lista di desishon 
públiko sí a base di artíkulo 
66 di WolBES, a deklará e 
kontenido unu sekreto òf e 
publikashon ta bai kontra e 
interes general. 
Pues, Cecilia ta sigui, 
por konkluí ku Kolegio 
Ehekutivo ta obligá di 
manda su lista di desishon 
aprobá pa Konseho Insular 
i miembronan di e konseho 
por pidi akseso na e lista in- 
terno di desishon ku ta mas 
amplio i no ta destiná pa 
keda publiká. No ta konosí 
sí e miembronan di Kon- 
seho Insular di Saba sa hasi 
uzo di e instrumento aki. 
Cecilia: “Awor nos a 
yega na e kontenido di e 
lista di desishon di Kolegio 
Ehekutivo. Tin dos format 
di e lista di desishon. Un pa 
publikashon i e otro ta esun 


interno ku no ta destiná pa 
publikashon. Kada miem- 
bro di Konseho Insular por 
pidi akseso na e lista di de- 
sishon interno pa asesor’é 
pa ku su trabou komo kon- 
troladó di Kolegio Eheku- 
tivo.” Artíkulo 72, insiso 1, 
di WolBES ta duna Kon- 
seho Insular e posibilidat 
tambe pa regla kua tipo di 
desishon Kolegio Ehekuti- 
vo mester notifiká Konseho 
Insular di esaki i Konseho 
Insular por disidí kua kaso 
spesífiko e kolegio mester 
pone e informashon na dis- 
posishon di Konseho Insu- 
lar, segun Cecilia. 
Pues, di akuerdo ku Ce- 
cilia, lei ta duna Konseho 
Insular amplio posibilidat- 
nan pa risibí informashon 
di Kolegio Ehekutivo i ku 
tabata mester un moshon 
pa obligá Kolegio Ehe- 
kutivo di Saba pa manda e 
lista di desishon eksterno 
pa Konseho Insular, ta un 
indikashon ku e kolegio di 
Saba no ta karga e bandera 
di transparensia manera ta 
spera di nan. 


KRALENDIJK-- Water 
–en Energiebedrijf Bonaire 
N.V ( WEB) ta informá ku 
trabounan urgente na e ret 
di distribushon di awa di 
bebe lo tuma lugá den Kaya 
Presioso na altura di Kaya 


Trabounan na ret di distribushon 
di awa djasabra 


Opal i Kaya Onix. Ta pidi 
abitantenan di a adrèsnan 
menshoná pa tene kuenta 
ku esaki. 
E trabounan lo tuma lugá 
djasabra 20 di ougùstùs, di 
07:00 di mainta pa 18:00 di 


atardi. 
Durante e trabounan aki 
klientenan lo no eksperen- 
siá interupshon, awa brùin 
i/òf preshon abou. 
Por último WEB ta in- 
formá ku ya trabounan di 


preparashon ta andando i 
ku tráfiko riba Kaya Piedra 
Precioso lo keda será par- 
sialmente i desviá durante 
e trabounan. Klientenan lo 
eksperensiá stòf i molèster 
durante entrada i salida. 


Pa info i komunikado den Extra/BONERIANO, 
USA MAIL: 
extrabon@gmail.com 

KRALENDIJK – Dutch 
Caribbean Nature Alliance 
(DCNA), tabata aktivo ku 
promoshon di un agènda 
ku enfoke riba naturalesa 
na Hulanda i riba nivel in- 
ternashonal. Sea ku ta pa 
sostené e parke marino pa 
mamífero di laman i tribon 
‘Yarari Marine Mammal 
and Shark Sanctuary’, òf 
ku ta pa realisá lasonan di 
partner òf ku ta pa presentá 
un plan di akshon di klima, 
2022 a bira un aña eksitoso 
pa esfuersonan di drecha 
konservashon di naturalesa 
dentro di Karibe Hulandes 
Un di e tantísimo meta- 
nan di DCNA ta pa promové 
maneho i propagá trabou, 
tantu den Hulanda komo 
riba tereno internashonal. 
Huntu ku e miembronan 
di DCNA su direktiva, e 
fundashon di ret di kon- 
takto pa organisashon di 
konservashon, a move akti- 
vamente pa atendé ku polí- 
tikonan i agentenan di skir- 
bi maneho pa por enfatisá 
e importansia di konser- 
vashon di naturalesa dentro 
di Karibe Hulandes. 


Yarari Sanctuary 
Finalmente 
Konseho 


di Minister di Hulanda a 
aprobá djabièrnè 8 di yüli e 
lei di realisashon di e parke 
marino pa mamífero i tri- 
bon ‘Yarari Marine Mam- 
mal and Shark Sanctuary’. 
Esaki tabata un siguiente 
paso importante den pro- 
tekshon di tribon, bayena 
i dòlfein, den e awanan di 
Boneiru, Saba i Statia. 
For di momentu di 
apuntashon di e parke Yara- 
ri na 2015, DCNA tabata 
aktivamente embolbí den 
konsipiá e lei di realisashon 
i e organisashon ta kon- 
tentu di mira ku finalmente 
ta realisando e struktura di 
manehá e santuario. 


Kolaborashon nobo 
Na luna di yüni DCNA 
su organisashon partner, 
Blue Marine Foundation, a 
manda invitá DCNA pa bin 
Londres pa topa Lord Zach 
Goldsmith, minister di e 
área di Pasífiko i di medio- 
ambiente, pa diskutí tokan- 
te Reino Uní su programa 
di faha blou, un programa 
di sosten pa e teritorionan 
ultramar di Reino Uní, pa 
sostené monitoreo i kontròl 
di peskeria. 
Huntu ku Blue Marine 


Foundation, DCNA aktu- 
almente ta eksplorando si 
un programa similar lo por 
haña realisashon na Karibe 
Hulandes. 


Plan akshon pa klima 
Na mei, komo parti di e 
bishita di trabou di DCNA 
na Hulanda, DCNA su di- 
rektor, 
Tadzio 
Bervoets 
i presidente di direktiva, 
Hellen van der Wal, a pre- 
sentá DCNA su plan di ak- 
shon pa klima na Karibe 
Hulandes, na e ministerio 
di asuntu Interno i rela- 
shon di Reino, BZK i na e 
ministerio di klima, ku un 
súplika na Gobièrnu di Hu- 
landa pa traha aktivamente 
huntu ku partnernan pa hasi 
Karibe Hulandes resistente 
na kambio di klima. 
Tambe a presentá e 
plan na e parlamentari- 
onan Jorien Wuite i Lam- 
mert van Raan, durante un 
master charla ku nan a tene 
na Pulchri Studio na Den 
Haag. 
DCNA lo kontinuá traha 
aktivamente pa yega na un 
forma di sosten mas struk- 
turá pa konservashon di 
naturalesa dentro di Hu- 
landa Karibense. Tin algun 


proyekto nobo prometedor, 
manera sosten den imple- 
mentashon di e plan pa 
maneho di naturalesa i me- 
dioambiente BES i e komi- 
tiva konsehero sientífiko 
i tékniko (Scientific and 
Technical Advisory Com- 
mittee (STAC) benidero di 
e protokòl pa área spesí- 


fikamente protehá i di na- 
turalesa (Specifically Pro- 
tected Areas and Wildlife 
(SPAW). 
Por keda na altura di tur 
e último notisia di DCNA 
dor di registrá pa e boletin 
mensual BioNews, dor di 
subi 
www.dcnanature.org/news 


Oumento di sosten pa konservashon di naturalesa na Karibe Hulandes 
DCNA ta buska riba nivel Internashonal 


D.r.p.d. direktor di DCNA, Tadzio Bervoets i presi- 
dente di direktiva, Hellen van der Wal, presentando 
e plan pa maneho di naturalesa i medioambiente na 
direktor general di relashon di Reino, Henk Brons. 


KRALENDIJK - Entidat 
Públiko Boneiru i Tourism 
Corporation Bonaire (TCB) 
a yama Royal Caribbean 
Group bonbiní na Boneiru. 
Esaki a tuma lugá na bispu 
di inisio di un kolaborashon 
stratégiko nobo entre Bo- 
neiru i e kompania krusero. 


Melissa Morales, hefe di 
desaroyo di destinashon pa 
Norteamérika i Suramérika 
i área karibense pa Royal 
Caribbean Group, i diputa- 
do Hennyson Thielman a 
firma un Memorandum of 
Understanding 
(MOU). 
Ámbos partner ke eksplorá 


posibilidatnan 
konhunto 
i mehorá eksperensia di 
pasaheronan krusero na Bo- 
neiru, di manera pa oumen- 
tá nan konsumo i gastu ora 
nan ta na Boneiru. Diputado 
Thielman a bisa ku e MOU 
akí ta sirbi pa trese turismo 
mas serka abitantenan di 
Boneiru. ‘Huntu ku TCB 
nos a hinka un programa 
den otro pa Royal Caribbe- 
an Group, pa asina nan por 
a eksplorá nos isla i mira 
kiko Boneiru tin di ofresé 
su bishitantenan. Tambe 
nos a eksplorá posibilidat- 
nan interesante ku lo por 


Boneiru i Royal Caribbean 
a firma MOU 


brinda nos benefisio mu- 
tuo,’ segun diputado Thiel- 
man. Mas aleu e diputado a 
duna di konosé ku gobièrnu 
ke enfatisá ku preservashon 
di naturalesa i patrimonio 
kultural ta partinan inte- 
gral di Boneiru su produkto 
turístiko i desaroyo sosteni- 
bel. Melissa Morales, re- 
presentante di Royal Carib- 
bean Group, ta satisfecho 
tokante e bishita i ta anhelá 
un kolaborashon hopi fruk- 
tífero ku Boneiru. ‘Nos ta 
ansioso pa fortifiká nos laso 
di kolaborashon. Nos ta bai 
traha riba diversifikashon 


di e ekskurshonnan i riba 
desaroyo di produkto i nos 
ta spera di kontribuí na edu- 
kashon. Nos ta bai investigá 
eksperensia di e turistanan 
i nos ta bai krea programa 
pa trese e mensahe di Bo- 
naire Bond bou di aten- 
shon.’ E Bonaire Bond ta 
un promesa di destinashon 
ku a keda diseñá pa invitá 
nos bishitantenan pa firma 
un promesa pa biaha na un 
manera responsabel i pa re- 
spetá nos isla ku komo meta 
pa preservá e forsa natural 
di atrakshon di Boneiru du- 
rante e añanan binidero. 

TA POSIBEL TIN GOSO DEN 
ATVERSIDAT? 
Beibel tin un bunita ehèmpel di goso berdadero: Pablo i 
Silas tabata hasi bon obra ma nan a haña sota ku bara i 
nan a tira nan den prisòn i pone nan pianan na sepa. Ma 
enbes di yora, murmurá i rabia nan tabata hasi orashon i 
kanta. Si, asina mes, nan tabata kanta himno di alabansa 
na Dios! Ma banda di mei anochi Pablo i Silas tabata hasi 
orashon i tabata kanta himno di alabansa na Dios, i e 
prezonan tabata skucha nan; Echonan 16:25(BS) 


Esaki ta siña nos ku goso berdadero den atversidat ta 
posibel, sí bo tin Kristu Hesus komo Rei di bo bida. 


Enkurashamentu: 
G = Gradisí Dios den tur kos - 1 Tesalonisensenan 5:18 
O = Ora tempu di atversidat presentá, sigui den orashon 
- 1 Tesalonisensenan 5:17 
S = Sea gososo semper - 1 Tesalonisensenan 5:16 
O = Otro hende ta tristu, hasi algu bon pa alegr’é - 1 
Tesalonisensenan 5:15 


Tep: Ora bo ta sinti tristu, kanta òf skucha kantika di ala- 
bansa; e ta duna bo goso i pas. Goso den atversidat ta 
posibel, permití Hesus ta e goso di bo bida! 


Gilda Beukenboom-Sintjago 
Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

12.00 Sitionan Marka 8 
Frans Booi i Feliz Nicolaas 
13.00 Aki Boneiru: 
Mariadal Alzheimer 
14.00 Herensia: 
Vilma Lourens 
15.00 BAPA: 
Marie Sint Jago 
16.00 Aktualidat: 
Jona Chirino 
17.00 Aki Boneiru: 
Krus Kora Ondersteuningsfonds 
18.00 Herensia: 
Rumannan Vlijt Banda Abow 
19.00 BAPA: 
Ingvar Prinsen 


20.00 Herensia: 
Theodora Bernabela 
21.00 Aki Boneiru: 
Yolanda Croes 
22.00 Herensia: 
Eye on the Caribbean 


(Bonaire & Saba) 


23.00 BAPA: 
Parke Red Gold & Green 


Programanan di Bonaire.tv 
TELBO kanal 70 
Flamingo TV kanal 23 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


Stichting Jeugdwerk Jong Bonaire zoekt jou 


Stichting Jeugdwerk Jong Bonaire is een naschoolse jeugdontwikkelingscentrum 
gericht op jongeren in het voortgezet onderwijs in de leeftijd van 12 t/m 21 jaar 
en heeft als doel de jeugd van Bonaire, ongeacht ras, godsdienst, nationaliteit, 
huidskleur of sociaal financiële positie te helpen zich te ontwikkelen tot 
voorbeeldige volwassenen. 


Met ingang van 1 oktober 2022 zijn wij op zoek naar: 
*een secretaresse (minimaal MBO-niveau) 36 uren per week. 


Functie beschrijving: 
Directe ondersteuning van de general manager. Het verrichten van secretariële 
werkzaamheden en het verstrekken van informatie aan belanghebbenden met 
betrekking tot secretariële/organisatorische verantwoordelijkheden. 


Specifieke functiekenmerken: 
* je plant en beheert de agenda, coördineert vergaderingen en events van de 
general manager; 
* je beheerst Nederlands, Engels en Papiaments goed in woord en geschrift; 
* je bereidt rapporten voor en ondersteunt projecten, je verzamelt informatie 
en gegevens, maakt presentaties, projectdocumenten en verslagen op 
zelfstandige wijze; 
* je anticipeert op de behoeften van de general manager en houdt hem op de 
hoogte van alle verplichtingen en lopende zaken, in goede samenwerking met 
je collega’s; 
* je werkt ordelijk en nauwkeurig; 
* je hebt oog voor detail, bent organisatorisch vaardig, proactief, communicatief 
vaardig, administratief onderlegd en beschikt over een helicopterview; 
* je bent het eerste aanspreekpunt van Jong Bonaire, zowel voor interne als 
externe contacten. Je bent vriendelijk, discreet, behulpzaam en integer. 


Wat wij zoeken: 
* opleiding op MBO-niveau (administratief of secretarieel); 
* kennis van relevante applicaties en automatiseringspakketten; 
* sterke communicatieve vaardigheden; 
* affiniteit in omgang met jongeren. 


Voor de vacature geldt dat een Verklaring Omtrent het Gedrag overlegd dient te 
worden. 


Uw sollicitatiebrief met CV en referenties richt u per e-mail aan Michel Nicolaas 
(general manager), met als 
onderwerp: sollicitatie secretaresse. 
e-mailadres: generalmanager@jongbonaire.org 


Sluitingsdatum voor de vacature: 02 september 2022 


Marger B.V. 


ta buska 
- 1 carpintero 
para techos 


Pa mas inf. tel. 785-0218 


KRALENDIJK--Resi- 
entemente inskripshon a 
sera kaminda un total di 6 
partisipante a inskribí nan 
mes pa asina kompetí den 
e festival Kanta bo Boneiru 
2022. 
Esaki lo tuma lugá dia 
27 di ougùstùs próksimo 
den Parke Wilhelmina. 
Kantante nan ku a in- 
skribí ta Rolando Casimiri, 


6 Partisipante pa festival 
Kanta bo Boneiru 2022 


Melissa Domacassé, An- 
gelique Nicolaas-Schmidt, 
Sunniva Manuel, Aimee 
Janga i Simon Quandt. Un 
orkesta lokal bou di direk- 
shon di sr. Almar Nicolaas 
ta kompaña e kantantenan. 
Ta dediká e anochi na 
sra. Tamara Molina-Thiel- 
man, komo apresio pa su 
mas di 35 aña den músika 
i kanto. Manera ta konosí 


Tamara Molina-Thieman ta 
miembro i tambe dirigente 
di Kor Flor di Coromoto pa 
35 aña. Tambe e ta aktivo 
den temporada di fi n di aña 
i Karnaval. 
Pueblo kompletu ta keda 
invitá pa presensiá e aktivi- 
dat ku kompletamente gra- 
tis i ku ta kuminsá 20.00 di 
anochi. Lo tin bar i kushina 
bon surtí. 


KRALENDIJK – “Or- 
phaline Saleh a deskubrí 
nos, kaminda el a splika ku 
e ta traha den Kolegio Ehe- 
kutivo i tempu mi tabata 
diputado semper mi tabata 
pasa kumind’é i puntr’é 
kon ta bayendo i tende su 
opinion”, segun lider polí- 
tiko di MPB, relashoná ku 
e desishon di Saleh pa subi 
lista di e partido. 
Tjin Asjoe, durante e 
programa Tras di Notisia 


Elvis Tjin Asjoe: 
MPB semper ta 
krea lidernan nobo 


na Voz di Bonaire, a bisa 
un dia Saleh a bis’é ku el a 
gusta i tin hopi apresio pa e 
forma kon nos ta traha, un 
tim moderno ku no ta traha 
ku agènda skondí i ta traha 
na interes general i el a bisa 
ku awor sí e ta sinti i ke hasi 
e paso i kontribuí pa duna 
bèk na komunidat den polí- 
tika. Semper den partido 
mester sigui krea lidernan 
nobo i ta esei ta loke nos 
ta kere den dje i un hende 


salí for di sektor komersial 
i su mes di paden bisa ku 
e ke sirbi i duna bèk, outo 
gol polítikamente, segun 
Tjin Asjoe. E preparashon 
ku Saleh tin e tempu ei nos 
tabata buskando hende pa 
direktiva tambe i a aserk’é 
konsiderando ku e ke subi 
lista sí e ta interesá pa e par- 
ti di direktiva i el a bisa sí 
i einan e proseso a start ku 
e ta den direktiva di MPB 
tambe, Tjin Asjoe a bisa. 

Mas huida 
The Fugitive, despues di su 
promé huida ekspektakular, a 
sigui marka historia. Na dos 
okashon den e añanan siguien- 
te el a logra hui for di e kas di 
detenshon bieu di Boneiru den 
Fort Oranje. Na ámbos okashon 
el a zag tralinan di su sèl, bula 
muraya i sali. 
Na un di e okashonnan ei 
Wim a hui despues ku el a apa- 
resé dilanti hues i skucha hues 
dikta un kastigu di prison basta 
pisa p'é. Un ratu despues Wim 
tabata fugitivo. 
E ‘fama’ di Wim Cicilia, 
despues di e segundo huida 
aki, a sigui krese. El a kuminsá 
bira manera un leyenda na bida 
kaba, un hende ku por a hui ora 
ku e tabata deseá i entrega bèk 
na polis na momentu ku el a 
fada di libertat. 
No solamente for di e kas di 
detenshon den Fort Oranje Wim 
a logra hui. For di e kas di de- 
tenshon nobo patras di warda 


di polis na Playa tambe el a hui 
na dos okashon. Na e di tres 
okashon nan a logra gar'é ora 
ku e tabata kanando riba dak di 
e edifisio, despues di a hui otro 
biá. 
Komo ku outoridatnan lokal 
a bin realisá ku Wim por a hui 
fásilmente for di e kas di deten- 
shon na Boneiru, nan a yega te 
asta di traslad'é pa Kòrsou pa 
ser'é na Koraal Specht. 


Entrevista 
Durante un di su huidanan 
Agustin Diaz, e tempu ei hefe di 
redakshon di La Prensa, a sos- 
tené un entrevista eksklusivo 
ku The Fugitive. A saka un foto 
ku algun kadushi den fondo, 
kreando e impreshon ku ta den 
mondi leu e entrevista ei a tuma 
lugá. Pero no tabata niun leu 
den mondi. 
Tabata djis pabou di e bario 
Nort di Saliña. Toon Abraham a 
hasi e kontaktonan pa Agustin 
Diaz por a hasi e entrevista aki 


ku The Fugitive. 
Wim Cicilia tabatin un sirkulo 
di amigu hopi yega den e bario 
di Nort di Saliña. Su amigunan 
tabata na altura di tur su move- 
shonnan, pero nunka nan ta- 
bata hinka mes den nan kabes 
pa reda nan amigu na polis. 
Esaki ta un tipo di aktitut konosí 
serka indjannan, ku te asta ta 
dispuesto di entregá nan bida 
mes, na lugá di traishoná nan 
hendenan. Nort di Saliña ta ko- 
nosí komo un ‘pueblo di indjan’. 


Intimidashon 
Polis tabata usa vários ták- 
tika i te asta menasa i intimi- 
dashon kontra e amigu i famia- 
nan di Wim Cicilia pa nan bisa 
ta na unda e tabata skondí. 
Pero boka di su amigunan ta- 
bata keda duru será. 
The Fugitive mes, na mo- 
mentu ku el a kuminsá nota 
ku polis tabata molestiando 
su amigunan di mas, a disidí 
di tuma kontakto telefóniko ku 
warda di polis. Un dia el a hasi 
uso di e telefòn públiko meimei 
di Nort di Saliña pa kuestioná e 
funshonarionan polisial na war- 
da e echo ku tabata molestiá su 
amigu i famianan. Bon kla Wim 
a mustra nan ku e asuntu aki ta 
un di dje ku polis. El a pidi pa 
laga su amigunan for di e asun- 
tu aki. 
Na algun okashon ku e tabata 
kombersando ku e polisnan na 
warda Wim, ku no tabata kèns, 
saripará kon e polis na telefòn 
tabata trata pa rèk tempu, mién- 
tras ku tabata duna instrukshon 
na patruya pa bai e telefòn púb- 
liko den Nort di Saliña pa gar’é i 
pon'é bèk tras di trali. Nan taba- 
ta sospechá ku ta for di e kabina 


di polis aki e tabata hasiendo e 
yamada. 
Den seno di polisnan di e 
tempu ei tabatin temor pa The 
Fugitive. Spesialmente e polis- 
nan hóben tabatin miedu di The 
Fugitive, pero ei mes nan tabata 
buska un chèns pa gara e per- 
sona aki ora ku atrobe el a logra 
hui. 
Ta opvio ku e polisnan ku 
logra gara The Fugitive lo kue 
fama i tambe haña elogio di nan 
superiornan, ku tur benefisio ku 
esaki ta trese kuné pa nan kare- 
ra. Pero e tabata keda na deseo 
so, pasobra práktikamente tur 
biá ku el a hui, The Fugitive mes 
tabata bai entregá. I e tabata 
anunsiá tambe adelantá, via su 
hendenan òf te asta den korant, 
ki dia i ki ora e lo bai entregá. 


Táktika 
Ta tur sort'i táktika polisnan a 
yega di usa pa logra detené The 
Fugitive. Un funshonario polisial 
te asta lo a disfrasá un bia na 
muhé pa bai trata na aserká The 
Fugitive pa asina logra deten'é. 
Probablemente e polis ei no 
a disfrasá den un forma sufisi- 
entemente atraktivo, pasobra e 
no a logra den su intentonan. 
Òf e no a keda asina atraktivo. 
Wim a ripará e trampa i a move 
bai laga e ‘dama’. 
Mando polisial, ora ku pre- 
shon di pueblo tabata oumentá 
riba nan, pasobra nan no por 
a kue The Fugitive, a yega di 
implementá tur método pa gara 
e persona aki. Pero en bano. 
Kada bes ku nan yega el a dis- 
parsé. 
Wim tabatin manera un sen- 
tido adishonal. E por a hole 
peliger. Mesora e tabata dispar- 


E storia tras di 
‘The Fugitive’ 


Den un seri di algun entrega BONERIANO ta dediká atenshon na Wim Cicilia, 
kende a fayesé e siman aki na edat di 77 aña di edat. Gran parti di e seri ta basá 
riba un entrevista ku Wim mes a konsedé na 1997, den kuadro di skirbimentu 
di e buki ‘Pueblo di Kunuku Bieu’, ku a sali na sèptèmber 1998. 
4 


The Fugitive ta bai entregá su mes bou di músika i kanto 
meksikano. Di robes pa drechi Mario Serberie, Raymundo 
Serberie, Wim Cicilia (The Fugitive), Piet Melaan, Boy Me- 
laan. 

sé, somentá, pa keda prófugo 
atrobe. 


Kastigu pisá 
Korte den su promé apari- 
shonnan dilanti ‘mesa bèrdè’, 
tabata dikta kastigunan di pri- 
son pisá pa Wim Cicilia. Fis- 
kal no tabata spar Wim. Niun 
esfuerso tabata di mas pa nan 
pinta Wim Cicilia komo e krimi- 
nal di mas grandi i mas pelig- 
roso di Boneiru. Meta di e kas- 
tigunan aki tabata mas tantu pa 
trankilisá komunidat boneriano, 
ku tabatin miedu di dje. 
Pero e kastigunan aki no 
a stòp Wim di kometé kiebro i 
ladronisia. Asina ku e sali fo’i 
prison Wim tabata sigui hòrta. 
Un amigu di Wim a bisa: “Wim 
hopi biá tabata kometé kiebro i 
ladronisia riba petishon di algun 
di su amigunan mes. Kon ku bo 
mir’é i bir’é, Wim tabatin un bon 
kurason. Bo por a kombens’é 
fásil pa hasi algu kontra lei pa 
su amigunan. Na momentu ku 
polis deten’é nunka e tabata 
menshoná nan nòmber. E no 
tabata reda nan. Wim su boka 
tabata keda duru será.” 
E amigu aki di Wim a sigui 
konta: “E tabata gusta kom- 
partí. Si Wim haña por ehèmpel 
un pan e tabata puntra si bo ke 
un pida, promé ku e kuminsá 
kom’é. Ora ku e hòrta e tabata 
parti tambe su botin ku su ami- 
gunan. Nunka e tabata bisa po- 
lis ta ken el a duna kos hòrtá.” 


Kiebro na CAMBES 
Den e promé mitar di aña 
1970 a tuma lugá un kiebro 
basta grandi na e fábrika di 
CAMBES na Kaya Amster- 
dam. Fo’i promé instante kaba 
reshèrshi a sospechá ku Wim 
tabata responsabel pa e kiebro 
aki, durante kua a hòrta un lote 
di karson i kamisa. Ya polis a 
kuminsá siña su ‘modus ope- 
randi’. Ademas e fábrika teksti- 
lero tabata situá den region di 
Nort di Saliña. 
Na momentu ku rumornan a 
kuminsá sirkulá ku Wim tabata 
embolbí, polis a ripará ku el a 
disparsé fo’i pantaya. Pasobra 
esaki tabata un di su táktikanan. 
Bon mirá, na momentu ku kaya 
bira kayente, Wim tabata hui 
asta for di su libertat. 
Dia 24 di yüni 1970 Wim 
mester a aparesé dilanti hues -- 
e tempu ei sala di Korte tabata 
den e edifisio di Brionkazerne 
– pa responsabilisá e kiebro na 
CAMBES. El hòrta 41 karson i 
17 kamisa. 
Ora ku hues a puntr’é dikon 
el a kometé e kiebro, Wim a 
bisa ku e no tabatin sèn pa kum- 
pra paña. P’esei el disidí di bai 
hòrta den e fábrika di CAMBES. 


Kaso grandi 
Riba e Boneiru trankil di e di- 
anan ei e robo aki a hala aten- 
shon. Tabata un kaso grandi. 
Un ke otro a sosodé den e 
anochi di 23 di aprel 1970. Pa 


drenta e edifisio el a kita algun 
shùter di un bentana. Ta opvio 
ku e mester a haña yudansa di 
otro hende pa transportá e mer- 
kansia hòrtá, pero el a bisa den 
korte ku t’e so a hasi tur kos. 
Atrobe típiko Wim Cicilia. E no 
ta traishoná su hendenan. 
Djis despues ku el a kometé 
e ladronisia aki Wim subi na bor- 
do di un barku komo nabegante 
pa bai Kòrsou, na unda sinem- 
bargo polis a arest’é algun dia 
despues. Konosiendo su rep- 
utashon komo fugitivo, polis 
riba e isla ei a tuma e aresto aki 
na serio. Ta basta polis a usa 
den e operashon aki na un kas 
na unda e tabata permanesé. A 
detené tambe doño di e kas aki. 
Sinembargo, tòg el a logra 
hui durante su detenshon pre- 
ventivo riba e isla ei. Amigoe a 
skirbi: “Ook tijdens zijn jongste 
detentie op Curacao in verband 
met de diefstal bij Cambes lukte 
het hem zijn (ongeoorloofde) 
vrijheid tijdelijk te herwinnen.” 
Doño di e kas a bisa ku el a 
laga The Fugitive keda na su 
kas pasobra esaki a pidié. 
Fiskal a pidi 10 dia di prison 
pa e persona aki. Hues a dikta 
finalmente un but di 100 florin, 
si e no kumpli un kastigu di pri- 
son di 20 dia. Mas aleu un kas- 
tigu prison kondishonal di 14 dia 
ku un periodo di prueba di tres 
aña. 


Residivista 


Durante tratamentu di e kaso 
aki e denominashon ‘residivista’ 
ya a kuminsá kai pa Wim, pues 
un persona ku ta keda kai den 
man di hustisia pa echonan ku 
e ta kometé. 
Korte a haña den e kaso aki 
un rapòrt sikiátriko di Wim, den 
kua e sikiatra a pone ku e taba- 
tin un hubentut hopi difísil. 
A bini dilanti durante trata- 
mentu di e kaso den korte ku 
durante su ‘karera’ te na e mo- 
mentu ei el a sinta mas ku 30 
luna den prison. 
Fiskal enkargá ku e kaso a 
bisa ku e chèns riba ripitishon ta 
hopi grandi. E fiskal tabata duda 
ku ta pa nesesidat e akusado a 
hòrta na CAMBES, mirando e 
kantidat grandi di karson i ka- 
misa ku el a bai kuné. 
Komo ku tur informashon di e 
akusado tabata negativo, fiskal 
a demandá un kastigu di prison 
di 1 aña, kitando e periodo ku 
el a pasa den aresto preventivo. 
Abogado Van ‘t Hoog, kende 
a yega di entrevistá Wim na 
mas ku un okashon, a keda sor- 
prendé pa e demanda haltu di 
fiskal. 
El a pidi hues kompashon 
pa su kliente, ku no a gosa di e 
merkansia ku el a hòrta. 
Van ‘t Hoog: “Su bida no ta- 
bata fásil. Mi ke pidi hues pa 
tene kuenta ku e difikultut i frus- 
trashonnan di e hòmber aki.” 
Sentensia di hues no tabata 
otro ku e demanda di fiskal. 


Dia 24 di yüni 1970 Wim mester a aparesé dilanti hues -- e tempu ei sala di Korte tabata den e edifisio di Brionkazerne – pa 
responsabilisá e kiebro na CAMBES. El hòrta 41 karson i 17 kamisa. 

nos serka di e speransa di e e 
realisashon akí. Behes defini- 
tivamente konosé sentido di e 
tempu i e limitashonnan di e 
lugá den kua nos ta biba nos 
inisiashon. Ta pesei behes ta 
sabí. Ta pesei ansianonan ta 
sabí”. 
“Lo ta interesante mira si 
den iglesianan lokal ta eksistí 
algun referensia espesífiko 
destiná na revitalisá e minis- 
terio spesial aki di spera 
riba Señor, e ta un ministe- 
rio, e ministerio di espera den 
Señor fomentando karisman- 
an individual i kualidatnan ko- 
munitario di e persona an- 
siano”, Papa a invitá. 
Asina mes, e Tata Santu a 
rekordá ku “tempu ta supe- 
rior na espasio”. E ta e lei 
di inisiashon” pasobra “nos 
bida no ta destiná na sera su 
mes den su mes, den un 
aparente perfekshon tere- 
nal, e ta destiná na bai mas 
ayá, atraves di e paso di mor- 
to, pasobra morto ta un paso. 
En efekto, nos lugá firme, nos 
punto di yegada no ta akiì, e 
ta huntu ku Señor, kaminda E 
ta biba pa semper”. 
Por último, Papa a invitá na 
biba den espera di Señor 


con la ayuda que más necesi- 
tan. 
“Recordemos que un alma en 
el purgatorio está viva, sabe de 
nosotros desde Dios, y está 
deseando nuestra ayuda para su 
alma, más que un simple e inefi- 
caz recuerdo de su cuerpo”. 
El sacerdote lamentó que 
ahora existan funerales “donde 
semi-embalsaman a los difuntos 
con una posición que los famil- 
iares eligen para despedirse: fu- 
nerales con jóvenes embalsa- 
mados en la posición de jugar a 
la ‘play’, o abuelas paradas con 
piyamas, como solían estar en 


p’asina ku ta kumpli ku e ‘ap- 
ologia’ di fe, ku ta rason di 
nos speransa pa tur hende” 
i ta hasi transparente “e 
promesa di Hesus, ku ta 
proyektá te na e Siudat Santu 
di kua e buki di Revelashon 
ta papia ku nos, transpar- 
ente”. 
Di e moda akí, “behes ta e 
fase di bida mas adekuá pa 
plama e notisia alegre di ku 
bida ta un inisiashon pa un re- 
alisashon definitivo. Ansian- 
onan ta un promesa, nan ta 
un testimonio di promesa. I lo 
mihó ta pa yega. E mensahe 
di e ansiano, di e ansiano 
kreyente ta: lo mihó ta pa 
yega. Ku Dios ta konsedé na 
nos un behes ku ta kapas di 
esaki!”, Papa a konkluí. 
Despues di a konkluí e sín- 
tesis di e katisashi den difer- 
ente idioma Papa a keda sintá 
i a saludá personalmente vári- 
os grupo di fiel, entre nan, 
gruponan di religiosonan i un 
delegashon di Mexico ku tra- 
henan outóktono indígena. Fi- 
nalmente, Papa a kore den 
ròlstul den e hanchinan pa sa- 
ludá i bendishoná e numeroso 
personanan presente den e 
Oula Pablo VI. 


la casa. Parece surrealista, 
pero es real”. 
“Dime cómo tratas a la 
muerte y te diré el valor que 
tiene para ti la vida”, continuó 
el P. Carlorosi. 
E saserdote a konkluí 
señalando ku”tan importante 
es el tema de evitá la kre- 
mashon inhustifiká ku e do- 
kumento, outorisá pa Papa 
Francisco, ku ta pidi nenga 
rèspòns na esun ku ta pidi 
kremashon i tiramentu di 
su shinishi den naturale- 
sa pa rasonnan kontrario 
na e fe kristian. 


Awendia unda ku bo bai, 
den diferente situashon, bo ta 
tende hende ta papia di nan 
derecho. Derecho na trabou, 
derecho di mucha, derecho pa 
biba, derecho pa tin un famia, 
derecho humano, derecho pa 
tin e kosnan básiko di bida, 
derecho di elekshon, derecho 
pa protesta, derecho di medi- 
onan di komunikashon, dere- 
cho di libertat pa profesá nan 
fe, derecho pa muri ... asina 
mi por sigui menshoná asina 
tantu derecho ku un hende tin. 
Banda di esaki nos por mens- 
honá órganonan, instanshanan 
òf organisashon ku tin e re- 
sponsabilidat pa yuda re-in- 
forsá e derechonan aki. Or- 
ganisashonnan gubernamental 
òf non gubernamental i asta 
organisashonnan ku un base 
mundial manera ‘amnestia 
Internashonal’. 
Boutismo ta trese un di- 
menshon diferente riba nos 
dignidat na nos naturalesa hu- 
mano i esaki ta forma e base 
pa e derecho ku nos tin komo 
un katóliko i ku mester biba 
su fe den un organisashon ku 
ta yama su mes Iglesia Kató- 
liko. Tin hopi hende ta sea ig- 
norante riba nan derecho di ta 


forma parti di un Iglesia Uni- 
versal. Ni maske ku bo no ta 
interesá òf no ta pone muchu 
atenshon riba esaki pero esa- 
ki si tin di haber ku bo i ku bo 
fe. Kada un di nos tin sierto 
nesesidat ku mester keda sat- 
isfasé i ku esnan ku ta na en- 
kargo òf den liderazgo mester 
tene kuenta kuné. Rechasá òf 
oprimí e derechonan aki ta in- 
diká un mal komprenshon òf 
interpretashon di e mensahe 
di Kristu. 


E siguiente shete (7) derecho 
ta pertenesé komo parti di un 
komunidat parokial i nan ta 
nesesario pa un bon marcha 
den un parokia. Banda di es- 
aki e shete derecho mester 
yuda kada un pa yuda edifiká 
i 
forma 
komunidat. 
Mi mester bisa ku e shete 
derechonan ta basa riba mi 
eksperensha komo saserdo- 
te i komo pastor di un komu- 
nidat parokial. Esaki ta loke 
a motivá mi pa biba mi saser- 
dosio i di duna un man pa 
yuda kada parokiano pa sinti 
nan na kas. Mi mester bisa 
tambe ku segun tempu ta pasa 
esakinan a keda adaptá seg- 
un e sabiduria di Kristu. 


1.Kada Katóliko tin e dere- 
cho pa tin un bos den tur desis- 
hon ku ta afektá nan, inkluso ora 
ta skohe diferente representante 
den parokia.) 
2.Tur Katóliko tin e derecho 
di risibí kontabilidat di e lider- 
nan ku ta representá nan den e 
struktura di e parokia. 
3.Tur katóliko tin e derecho 
pa risibí di Iglesia (parokia) e 
ministerionan pastoral ku ta ne- 
sesario, esensial i importante pa 
biba nan bida spiritual di akuer- 
do ku e manera ku nan mester 
biba nan bida Kristian komo 
katóliko. 
Esaki ta enserá: 
a) Instrukshon den e tradis- 
hon Katóliko i presentashon di 
e siñansanan moral di Iglesia. 
Esaki mester keda hasi di 
akuerdo ku e siñansanan ofisial 
di Iglesia Katóliko Romano ku 
mester promové e balornan 
Kristian ku tin ku yuda kada un 
Katóliko pa biba nan bida di fe 
den un komunidat kontemporá- 
neo. 
b) Gruponan pastoral i di 
orashon ku ta reflehá e goso i e 
prekupashon di e komunidat 
parokial. Esaki mester ta di tal 
forma ku e gruponan ta yena e 
nesesidat den e parokia i ku nan 
ta basa riba e siñansanan di 
Kristu ku El a laga pa su Iglesia 
katóliko. E gruponan mester 
inspirá otro pa forma parti di 
esakinan. 
c) Konseho pastoral ku ta 
apliká ku amor i ku tin un efek- 
to riba esnan ku ta bin buska 
yudansa den nan situashonnan 
partikular. 
4.Tur katóliko tin e derecho 
di tin momentunan, orarionan di 
ofisina pa fasilitá e proseso di 
komunidat, di aspektonan pas- 
toral i di por traha sita ku e pas- 
tor di parokia ku mester ta dis- 
ponibel. 
5.Tur empleado di parokia 
tin e derecho pa tin un salario i 
kondishonnan favorabel di tra- 
bou segun lei di e pais. Mester 
tin rèspèt di e derechonan aki 
tambe pa esnan ku ta traha tra- 
bounan boluntario den parokia. 
6.Tur parokiano tin e dere- 
cho spera ku tur e bienesnan di 
Parokia ta keda bon manehá di 
akuerdo ku e kondishonnan ku 
Diósesis (Obispado) a stipulá. 
Tur e biennan aki mester ta na 
disposishon di tur sin diskrepan- 
sia di sea: rasa, nashonalidat, 
sekso, estado di bida òf posis- 
hon sosial. Tur finansa di pa- 
rokia mester keda manehá di 
akuerdo ku e reglanan di obis- 
pado i na bienestar di tur. Tur 
institutonan di Iglesia (obispa- 


do) ku parokia ta manehá òf di 
institutonan i organisashonnan 
Katóliko mester keda usá i sir- 
bi di akuerdo ku e fe katóliko i 
di akuerdo ku atministrashon di 
obispado. 


a) Tur mayornan katóliko tin e 
derecho pa spera ku material- 
nan i otro asistensha di outori- 
datnan eklesial den formashon 
religioso (katisashi) pa nan 
yunan por yuda esakinan 
konosé Kristu di aserka i ta 
kumpli ku reglanan ku Obispa- 


do / diósesis stipulá pa 
bienestar di e muchanan. 
b) Tur Katólikonan soltero 
tin e derecho pa risibí formas- 
hon i rekursonan speshal- 
mente pa nan i nan formas- 
hon spiritual. 
7.Tur pareha Katóliko tin 
e derecho pa keda alimentá 
i forma di akuerdo ku nan 
nesesidatnan. Parokia mester 
tin momentunan speshal ku 
nan por risibí e forsa spiritu- 
al i guia den nan bida matri- 
monial. 


kontinuashon pag.13 


Derecho di un parokiano 


kontinuashon pag.14 


CURAÇAO 


RENOBASHON KARISMÁTIKO 
KATÓLIKO KÒRSOU 


Seminario Bida den Spiritu. 
Renobashon Karismátiko Katóliko ta organisá 
un” Seminario Bida den Spiritu”. 
E seminario ta un kurso pa formashon Spiritual 
komo introdukshon, pa un bida guiá pa e poder di 
Spiritu Santu. Un bida nobo den Señor. 
E seminario ta duna mas oportunidat pa pro- 
fundisá bo relashon ku Dios pa medio di poder di 
Spiritu Santu 


Un kurso di 7 djadumingu atardi di 4or - 6or. 
Lugá : Parokia di La Bírgen del Carmen, 
Groot Kwartier 
Fecha: Djadumingu 28 di Ougùstùs - 9 di 
Òktober 2022 


Pa mas informashon por yama : 
· Clara Un: Tel. +5999 5247030 
· Florence Zoetrum: Tel. +5999 5141046 

KRALENDIJK – Fin di 
aña pasá media a dediká a- 
tenshon na konstrukshon di 
un kas di palu den Ramsar 
Lac 199, Troca Suelto 5-G- 
33 (1). Awor mas ku ocho 
luna, ainda no a keda kla 
ku e prosedura di MER pa 
konstrukshon di e kas di 
palu i ainda no a hasi pe- 
tishon pa e pèrmit di natu- 
ralesa. Entre tantu sí ta kla 
ku e urbanisashon ku ketu 
bai ta slùip drenta Ramsar 
Lac 199. Tin algun petis- 
hon di konstrukshon pa e 
área Ramsar Lac 199 a bini 
aserka, manera un petishon 
pa pèrmit pa konstrukshon 
di: 
· Un kas di betòn 
(Troca Suelto 5-G-28) (2); 
· Un kompleho di 
apartamentu betòn di dos 
piso i ocho apartamentu 
(Kaminda Sorobon 64) (3); 
· Un skol di windsurf 
na Sorobon, di kua awor un 
notifikashon di inisio MER 
ta pará pa akseso (4). 
Banda di esei, tin sigur 
unu mas konosí, un peti- 
shon 
pa 
konstrukshon 
drumí di 32 apartamentu na 
Kaminda Sorobon, 4-K-63 
te ku 67, pa e área akí (5). 
Petishon pa pèrmit di 


konstrukshon pa Ramsar 
Lac 199, ta sigui otro hopi 
lihé. Di konstrukshonnan 
di betòn kompleto manera 
e kompleho di apartamentu 
na Kaminda Sorobon 64 i e 
kas na 5-G-28, Troca Suel- 
to, meskos tambe konstruk- 
shonnan duradero manera 
skol di windsurf. 


Tratado di Ramsar 
Bèk na e base, kiko e 
tratado di Ramsar ta enserá. 
E tratado di Ramsar ta di- 
rigí riba mantenshon di áre- 
anan húmedo di nifikashon 
internashonal, manera sitio 
kaminda para di laman ta 
keda. Un obligashon im- 
portante di e partidonan 
den e tratado di Ramsar, ta 
e indikashonnan di e áre- 
anan húmedo akí. E tra- 
tado ta duna un kantidat di 
kriterio pa indikashon di 
áreanan húmedo, manera 
nifikashonnan internasho- 
nal den bista ekológiko, 
zoológiko, limnológiko, òf 
hidrológiko. E partidonan 
di e tratado seguidamente 
tin un obligashon pa for- 
mulá di un manera sabí pa 
promové e áreanan akí den 
nan plannan di desaroyo 
urbano, ku ta mantené uso 


intelektual di e tipo di áre- 
anan akí. Uso sabí di árean- 
an húmedo, ta mantenshon 
di nan karakter ekológiko, 
alkansá 
dor 
di 
imple- 
mentashon di aserkamentu 
ekosistema, den e konteks- 
to di desaroyo duradero. No 
ta korekto pa implementá 
ku desaroyo ta un meta pa 
kualke área húmedo. 


Desaroyo duradero 
Desaroyo duradero ta 
desaroyo ku ta kumpli ku 
e nesesidatnan di awen- 
dia sin trese e kapasidat di 
generashonnan di futuro 
den nan propio nesesidat na 
peliger. ‘(UN World Com- 
mission on Environment 
and Development. 1987, 
Our common future)’. 
Ramsar Lac 199 ta me- 
nasá kompletamente di e 
urgensia di desaroyo. Ka- 
minda gobièrnu mester ta 
e protektor di área Ramsar, 
e gobièrnu aki ta mas bien 
un man di yudansa. Na Bo- 
neiru ta mira konstrukshon 
ainda komo un adelanto. 
Na manera di mira serka 
R&O, bou di e lema di ‘nos 
ta tum’é pa huisio’, den e 
archivo rondó i parse ku 
no ta stroba e invershoni- 


stanan. For di informashon 
limitá na mi disposishon, 
relashoná ku e petishon di 
pèrmit Kaminda Sorobon 
64, parse: 
· Huntu ku e petishon 
di pèrmit a agregá un MER 
di mas ku dies aña bieu; 
· Pa loke ta trata e 
MER, esaki no tin relashon 
riba 6-B-56; 
· E kompleho di apar- 
tamentu, ku eksepshon di 
dak, ta kompletamente un 
konstrukshon di betòn; 
· E kompleho di apar- 
tamentu ta konsistí di dos 
piso, altura di konstrukshon 
9.53 mas haltu ku e loke ta 
permití di 9 meter. Proba- 
blemente nos ta desvia 10% 
loke ta posibel; 
· Na tur ocho aparta- 
mentu, kuater tin un super- 
fisie di 34.5 meter kuadrá i 
kuater di 64 meter kuadrá; 
E petishon ku hòki di 
34.5 meter kuadrá no ta 
kuadra den e masterplan 
di e konsepto di turismo di 
klase i destinashon blou. 
Esaki ta sí un petishon bou 
lo kai bou di e desishon di 
preparashon. 


Protekshon di naturalesa 
Tin hende ta pensa ku 


área húmedo ku ta kai bou 
di Ramsar, ta bon protehá. 
Mare por tabata asina sim- 
pel. Tin mas ta bin mira 
aserka ku e indikashonnan 
pa protehá un área pa asina 
naturalesa tambe por kon- 
tribuí na e bienestar di ge- 
nerashonnan pa futuro. 
Ta fásil pa bisa ku un otro 
organisashon tin e respon- 
sabilidat òf mester tuma pa 
protekshon di naturalesa, 
apesar di tur kos sí e e ora 
ei naturalesa disparsé no 
ta keda na e falta di propio 
esfuerso. Organisashonnan 
di naturalesa nos tin su- 
fisiente na Boneiru. Kada 
organisashon ta okupá ku 
nan propio bestia òf mata. 
Protekshon di naturalesa 
parse di ta polítikamente 
sensitivo pa realmente hasi 
esfuerso pa aktua pafó di 
kaminda korekto. Ku esaki 
no ke hinka e bon relashon 
ku Entidat Públiko Boneiru 
den wega, pues numa e fu- 
turo di nos muchanan. 
Mester keda mantené 
protekshon di naturalesa 
na Boneiru pa asina e keda 
pa nos yunan i e yunan nan 
yunan, pues ta kai riba nos 
mes, riba abo i ami. Nos ta 
bon antesesor? 


Pa: Wilma Nijland 
Preshon riba Ramsar ta sigui 

E ruta di paseo kantu di laman i kosta pa bai e área di Thousand Steps, serka di aktual stashon 
di WEB, despues pa sigui pa Tolo i Karpata, mester di atenshon, promé ku desgrasia tuma lugá. 
E ruta di paseo ta kibrá, hopi rama i banki ta den mal estado. Esnan responsabel pone atenshon. 


Ruta di paseo na Kaminda 
Turístiko meresé atenshon 


DESTAHO MANTENSHON I 
ENTREGA DI MATA 


Rijksdienst Caribisch Nederland (RCN) ta buska provedor pa mantenshon 
i entrega di mata na ofisina di diferente departamento. 


Pa medio di e destaho nashonal aki nos ke sera un kombenio ku tres (3) 
provedor na Boneiru. Pa nos, kolaborashon ku provedor lokal ta importante 
pa stimulá e ekonomia lokal. SSO-CN Inkoop (Kompra) ta guia i ehekutá e 
kontratashon. 


Bo ke risibí e dokumentonan di e destaho? 


Komo empresario, bo por registrá pa e destaho. Bo por pidi e 
dokumentonan di destaho via aanbesteding@rijksdienstcn.com. 
Por registrá pa e destaho pa mas tardá djabièrnè 16 di sèptèmber 2022 via 
aanbesteding@rijksdienstcn.com. Riba e liña di tópiko di bo mensahe di 
meil, menshoná ‘Aanbesteding Groenvoorziening’. 

KRALENDIJK 
– 
E 
wikènt aki ta pasa e di 
ocho episodio den e seri 
‘Sitionan Marká’. Hopi ta 
e reakshonnan riba e semi- 
dokumental aki ku Frans 
Booi, ku na total ta yega 19 
programa i lo terminá nèt 
promé ku aña nobo. Felix 
Nicolaas ta e presentadó. 
Dos siman pasá den e 
di 7 episodio por a mira e 
programa tokante di Piedra 


Seri semi-dokumental ‘Sitionan Marká’ ta kontinuá awe 
Frans ta konta di área di Se Lamberto 


Boneiru pegá ku Morotin 
banda di e molinanan di 
bientu kantu di kosta nort 
di Boneiru. 
E wikènt aki Frans ta 
konta den e episodio 8 to- 
kante di Se Lamberto, ku ta 
keda djis pariba di Piedra 
Bonaire. 
En preparashon pa mira 
e episodio di e wikènt aki: 
Kiko Oom Wie , Boynay, 
Onima ta hasi? 


Nase i krese bira gran- 
di na Boneiru, gusta kana 
mondi, biba na mondi, 
buska soledat, baha den 
tur pos, subi tur seru, baha 
den kueba di Boynay, pa 
el a deskubrí e mundu mí- 
tiko (Telúriko) supteraneo 
di Boneiru, buska kontakto 
ku tur spiritu di Boneiru, 
kura mata i bestianan sil- 
vestre, taha kapmentu di 
palunan di mondi, menasá 


kapdó di palu i kimadó di 
karbon ku kastigu di Dios 
Mama, eksihí pa planta mas 
palu di mondi tur kamin- 
da, pronostiká erupshon 
volkániko, sanktifiká un ba- 
ranka na Boneiru ku yama 
‘Piedra Boneiru’ komo si- 
tio di peregrinashon, hasi 
seremonianan spiritual di 
tira lombrishi na ‘Piedra 
Boneiru’ pa bira yu di tera 
legítimo òf yu spiritual di 


Baranka Mama. 
Hopi kos mas ta bini di- 
lanti den e programa ku ta 
inisiá awe. Manera tokante 
kanta kantikanan di barí na 
fin di aña i protestá kontra 
maluso di naturalesa i for- 
sanan mágiko di bida. 
Trese pas entre spiritu- 
nan ku ta hasi guera. 
Risibí alma di tur defun- 
tu rònt mundu ku ta yega 
Boneiru i siña serka nan 
tur nan sorto di idiomanan 
di kultura estranhero. Ser 
último integrante di hòm- 
bernan santu di Boneiru 
ku tabata pertenesé na un 
orden spiritual antiguo di 
“guaconan”. 
Frans Booi den e buki 
‘titulá ‘Boynay tey’: “Parse 
manera spiritu tur na koló 
di plata iluminá i deklará 
ku ‘Boynay’ tey. Manifestá 
kreensia den Dios Mama i 
den Sagrado di Lombrishi. 
Konta hende storianan di 
Boynay. 
Provoká 
gobernan- 
tenan, paresé dilanti tri- 
bunal i hues, ser kondená, 
ser desterá for di Boneiru. 
Muri hogá den noufragio di 
barku riba laman karibense. 
Laga su nòmber keda asosiá 
ku un seru den parti nort di 
Boneiru.” 
Felix Nicolaas tokante e 
entrega di awe di ‘Sitionan 
marká’: “Hopi kos nos lo 
siña di Frans Booi ku ta 
yuda nos pa ora nos bishitá 
e sitio aki. Pues sufisiente 
motibu pa no pèrdè e seri 
aki di ‘Sitionan Marká’. 
Kada dos siman ta pasá 
un episodio nobo, kumin- 
sando riba djabièrnè 12'or 
di merdia, ta ripití mei ano- 
chi, djasabra ta 4'or atardi, 
djadumingu 8'or anochi i 
djaluna 8'or di mainta. 

KRALENDIJK – Dia 27 
di yüni National Hurricane 
Centre a saka e promé at- 
vertensia tokante e siklon 
tropikal potensial, ku komo 
number dos, ku despues a 
bira orkan. For di kumin- 
samentu te fi nal e tormento 
akí tabata unu straño, me- 
teorólogo Robert Speta ta 
skirbi riba fi rstcoastnews. 
com 
Pa kuminsá, e lokalidat 
kaminda el a forma su mes, 
mas òf ménos ocho grado 
latitut nort i mas òf ménos 


Bonnie tabata un tormento inusual 


320 kilometer nort di Frans 
Guyana na Sur Amérika. 
Tormentonan 
normal- 
mente bisá no ta bai tantu 
sùit asina pa algun motibu. 
E mas importante ta pa falta 
di Coriolis, dor di kua e aire 
no por sirkulá rònt di e área 
di preshon abou, pero ta 
sigui stret. 
E regla general ta ku 
tormentonan mayoria biá 
mester ta mas òf ménos 
dies grado na nort pa haña 
un struktura normal. 
Algun isla ku normal- 


mente no tin akseso na 
sistemanan tropikal debí 
nan na posishon hopi na 
sùit, a keda alkansá, bou 
di kua Trinidad & Tobago i 
Boneiru. 
Debí na e karakter mas 
na sùit di e tormento, e 
sistema a pasa tambe riba 
Venezuela, promé ku el a 
sigui stret na Sentro Améri- 
ka. 
Seguidamente el a pisa 
suela dia promé di yüli na 
kosta di Nicaragua i Costa 
Rica. Solamente dos tor- 


menta registrá, a yega di 
subi kosta na Costa Rica. 
Den komparashon ku 
mayoria tormento, Bonnie 
no a kaba na nada komple- 
tamente riba serunan di 
Sentro Amérika. El a man- 
tené su intensidat di tor- 
mento i a bira un tormento 
straño ku a krusa. Komo 
ku el a mantené e status di 
tormento tropikal, el a keda 
mantené su nòmber mo- 
mentu ku e tabata muda di 
un pais pa e otro. 
Esaki tabata otro ku tor- 


mento tropikal Agatha, di 
kua e nòmber a kambia den 
Alex, despues ku el a kai 
den otro na inisio di 2022 i 
e forma di nobo. 
Bonnie tabata tambe ser- 
ka di un otro rekòrt. E or- 
kan tabatin su último atver- 
tensia na 134 grado wèst. 
Esaki ta importante, pa- 
sobra sí el a yega te 140 
grado wèst, e tormento 
lo tabata e promé sistema 
re-gistrá ku a krusa for di 
Oséano Atlántiko i seguida- 
mente bai Oséano Pasífi ko. 


Pa algun luna kaba tin un baiskel ku no ta kore mas bentá 
den sentro di Playa. Parse ku e doño di e baiskel a mar’é na 
kadena i a bai lag’é sin nunka mas bin busk’é. Ta un sitio ka- 
minda hende ta frekuentá ku regularidat i e ta un mahos bista. 


Playa a bira 
Landfi ll? 

Awèl si, pa bati ku nan ta bati 
nan kurpa den solo ku blòki, nan 
a mustra di tin aden. 


Tonchi, bèrgwensa. Nos mucha 
yòn nan ta pèrdè wega kontra 
pegadónan di blòki. 


+ 
MI REKUERDONAN DEN POTRÈT 
Pa: Bòi Antoin 


Mi a traha hopi aña huntu ku Erwin Albertus den transmishon- 
nan di ‘Voz di Bonaire’. Si mi no ta kiboká, esaki tabata un ent- 
revista ku un koredó na final di un kareda na pia. 


Michel Sassine a bira tata di promé beibi di aña. Aki mi ta 
dun’é un regalu miéntras ku su esposa i beibi ta opservá. 


Spantebier den konstrukshon di ofisina di Extra. Por mira e kontratista 
Cai Marsera i su trahadónan. Tambe Ronny i Deana Irausquin di Extra 
Productions. Mas aleu Anthony Cecilia, semper amigu di kas di Extra. 


Durante mi karera den radio mi a traha den 
transmishon di hopi aktividat, tambe sertámen- 
nan di beyesa. E tabata krea problema komo ku 
mi ta ‘kleurenblind’ i no por distinguí koló di e 
trahenan. Por mira mi na mesa di transmishon 
huntu ku Ligia Martijn, famoso lokutora di Ra- 
dio Hoyer 3, ‘Voz di Bonaire’. 

KRALENDIJK -- Fon- 
do di Naturalesa Mundial 
Hulanda, WWF-NL, desde 
añanan 60 ta enbolbí ku 
Karibe Hulandes i awor 
a pone un siguiente paso 
dor di lansa un web-site 
nobo ku spesífikamente ta 
mas amplio pa e área Ka- 
ribe Hulandes. E web-site 
nobo, wwfdutchcaribbean. 
org, ta duna un bista am- 
plio di e esfuersonan di 
protekshon di naturalesa 
di WWF-NL riba e isla- 
nan Boneiru, St. Eustatius 


Fondo di Naturalesa Mundial ta lansa web-site nobo 


i Saba i tambe ta duna in- 
formashon tokante e meta- 
nan di WWF-NL pa henter 
e region, inklusive Kòr- 
sou, Aruba i St. Maarten. 
E web-site ta deskribí kon 
WWF-NL ta traha huntu ku 
hopi organisashon lokal i 
partner regional, bou di kua 
parkenan nashonal i orga- 
nisashonnan di naturalesa, 
pa logra su metanan. Riba 
e web-site por haña infor- 
mashon tokante e strategia 
marino di WWF-NL pa e 
área karibense di Reino pa 


e próksimo sinku añanan. 
E fokùs di e strategia akí ta 
protekshon i rekuperashon 
di ambiente marino na Ka- 
ribe Hulandes dor di pro- 
tehá i rekonstruí refnan di 
koral resiliente i tiponan di 
piská ku ta vulnerabel kon- 
tra kambio di klima i otro 
preshon di medioambiente. 
Mas aleu e web-site ta 
atendé temanan manera e 
sektor di piskeria i piske- 
ria duradero, menasa di 
sorto di bestia salbahe i 
polushon di plèstik. Riba e 


portada di e web-site te asta 
tin un konekshon direkto 
pa e plataforma e-learning 
grátis, Beyond Plastics, ka- 
minda tur hende fásilmente 
por siña tokante e impor- 
tante di redukshon di plès- 
tik pa un medioambiente 
mas seif. 


Sosten 
Despues di hopi aña ku 
WWF-NL ta sostené orga- 
nisashonnan di naturalesa 
lokal na Karibe Hulandes 
aktivamente i a finansiá 
proyektonan importante pa 
protehá oséanonan rònt di e 
islanan, hendenan ketu bai 
tabata puntra, kiko WWF- 
NL ta hasi en realidat riba e 
islanan. Kiko ta e metanan i 
kon por traha huntu, segun 
Arjan de Groene, kende 
ta kordinadó di paisahe di 
WWF-NL pa Karibe Hu- 
landes. De Groene ta kon- 
tinuá: “E web-site nobo 
lo yuda nos pa informá e 


hendenan mihó tokante e 
balor di naturalesa i e ròl 
di WWF-NL pa e islanan i 
pa konstruí relashon nobo i 
fuerte ku hendenan lokal ku 
ta kompartí nos vishon.” 


Konekshon 
Ku e web-site nobo pa 
e área karibense di Reino, 
WWF-NL ke enfatisá riba 
su embolbimentu den e 
region, awor ku e ta trans- 
formá di un ehekutadó 
finansiero pa unu ankrá 
lokalmente pa pone konek- 
shon i koperashon den e 
region pa maksimalisá su 
impakto. 
Habitantenan 
di 
Ka- 
ribe Hulandes ta invitá pa 
bishitá e web-site nobo, 
wwfdutchcaribbean.org pa 
haña sa mas tokante pro- 
tekshon di naturalesa riba 
e islanan i ta aktivamente 
enbolbí ku protekshon i 
rekuperashon di medioam- 
biente. 


KRALENDIJK -- Djára- 
son 17 di ougùstùs, Teni- 
ente Kolonèl di Marina, Art 
van Beekhuizen, a pasa e 
komando di Kazèrne di Ma- 
rina Savaneta pa kolega den 
rango, Teniente Kolonèl di 
Marina, Tim van Wijk. 
Van Beekhuizen den su 
spich di despedida a tira 
un bista atras riba e subida 
i bahadanan durante su ko- 
mando. 
For di e kazèrne aki 
nos tabatin hopi imple- 
mentashon eksitoso di e 
Eskuadron di Marina Ka- 


Komandante nobo Kazèrne 
Marina Savaneta 


ribe i e marinirnan arubia- 
no, huntu ku Wardakosta 
Region Karibe Hulandes i 
tambe Kuerpo Polisial Aru- 
ba, ku e fin di salbaguardiá 
e integridat di e fronteranan 
i e mantenshon di órden 
públiko i siguridat. 
Van Beekhuizen: “Mi ta 
pues orguyoso di e kolabo- 
rashon entre e organisashon 
di Kazèrne, Voedselbank i 
Krus Kòrá. 
Di opservashonnan en- 
kubrí di nos infanteria di 
Marina, te na tripulashon di 
e kuartel ku a bai kushiná 


pa esnan pober den komu- 
nidat, durante e pandemia 
di Covid-19. 
Nos a hasi esaki ku es- 
fuerso máksimo, entusias- 
mo i konvikshon.” 
Den esaki van Beekhui- 
zen a menshoná un otro 
punto speshal ku a destaká: 
“Mi ta sinti masha bon mes 
ku nos por a yama damanan 
bon biní den e trayekto di 
formashon sosial i ku esei 
a dal un stap prinsipal den 
Karibe. Mi ta spera ku na 
2023, nos por yama bon 
biní na e siguiente grupo di 


liarisashon i e yudansa per- 
sonal pa yud’é riba e stul. 
Van Wijk a menshoná 
tres punto di lansa impor- 
tante i e posibilidatnan pa 
yudansa Militar durante 
su spich, espíritu di ekipo, 
modestia i divershon. 
E koperashon ku nos ta 
brinda Aruba ta desinteresá, 
nos ta kuida otro, nos ta di- 
alogá ku otro, nos tin konfi- 
ansa den otro i den e ekipo, 
nos ta realisá kon bon nos 
tin e i ta kompartí esaki ku 
e komunidat di Aruba i ku 
nos mes famianan. “Mi ta 
para pa esaki. Nos ta para 
pa esaki.” 
E traspaso di komando 
entre otro a keda asistí pa 
alto dignatarionan di Aru- 
ba, entre otro Gobernador i 
Minister Presidente. 


dama.” 
Finalmente 
Van 
Beekhuizen a gradisí tur 
hende pa e bon koperashon, 
envolvimentu i sosten du- 
rante e último añanan. 
E 
komandante 
nobo 
di Kazèrne, Van Wijk, a 
gradisí Van Beekhuizen pa 
e añanan ku a pasa, pa e 
periodo intensivo di fami- 

KRALENDIJK--Awe no- 
chi kontinuashon di Buèlta di 
Seis kampionato 2022 di fut- 
bòl di nos isla, esaki pa 8'or 
anochi den Stadion Antonio 
Trenidad, ora ku e ekiponan 
SV Estrellas di Nort Saliña i 
SV Vespo di Rincon enfrentá 


KRALENDIJK--E 
pe- 
ruanonan di SV Arriba 
Perú djárason último 17 di 
Arriba Perú 2-1 riba Young Boys 


ougùstùs 2022, den promé 
partido bálido pa FFB Cup 
den Stadion Antonio Treni- 


dad na Rincon, a gana di 
Young Boys di Nort Saliña 
ku skor di 2-1. Arriba Perú 


hungando un tremendo par- 
tido a sa tambe di bai ku 
e viktoria foi dje partido 


despues di tabata tras den 
e partido. Promé mitar di 
e partido Young Boys bus- 
kando e viktoria foi dje 
partido, na di 4 minüt di e 
partido ta bai dilanti 1-0 ku 
gol di Brigamsley Martha. 
Na di 10 minüt di e partido, 
Arriba Perú ku no tabata ke 
keda tras, ta buta preshon 
riba e arko di Young Boys 
i ta empatá e partido 1-1 ku 
gol di Henry Inga. 
Despues di esaki e par- 
tido ta parti na dos pa so- 
siegu ku e partido empatá 
1-1. 
E di dos mitar e eki- 
ponan a sali buta preshon 
ku atakenan riba otro bus- 
kando e gol di bai dilanti. 
Tabata na di 80 minüt di e 
partido, ku Arriba Perú ta 
logra bai dilanti 2-1den e 
partido, esaki ku gol di Ra- 
fael Andi. Despues di esaki 
no tabatin mas gol, loke a 
resultá sufisiente tambe pa 
Arriba Perú bai ku e vikto- 
ria di 2-1 riba Young Boys. 
Ku esaki Arriba Perú 
ta logra tambe su promé 3 
puntonan pa FFB Cup. Rè- 
fri ku a dirigí e partido aki 
ta Arthur Gosepa huntu ku 
su asistentenan. 
Un total di 67 fanátiko 
a paga pa mira e partido, 
loke ta bon pa 45 adulto, 7 
mucha i 15 fanátiko riba 60 
aña. 
Di parti FFB un danki na 
e fanátikonan ku a paga pa 
mira e partido. 
Riba potrètnan rèfrinan 
ku a dirigí e partido huntu 
ku e kapitannan di e timnan, 
e timnan i tambe outornan 
di e golnan di e partido. 


SV Estrellas vs SV Vespo awe nochi 


otro. Despues di e partido di 
futbòl djárason anochi entre 
e ekiponan Young Boys i 
Arriba Perú, partido bálido 
pa FFB Cup 2022, futbòl 
ta sigui awe djabièrnè 19 
ougùstùs 2022, ku e partido 
entre SV Estrellas i SV Ve- 


spo, partido bálido pa Buèlta 
Seis. E partido aki ta pri- 
mintí di bira otro tremendo 
partido di e kampionato ku 
dos ekipo buskando e tres 
puntonan foi dje partido. 
Tantu Estrellas komo Vespo 
ta bini bon prepará pa duna 


bon futbòl na e fanatikada ku 
presensiá e partido. E ekipo 
ku hunga mihó i hinka gol lo 
bai ku e viktoria i tres pun- 
tonan di e partido. Loke si ta, 
ku e partido aki sin duda lo 
bira otro tremendo partido di 
e kampionato ku dos ekipo 


demostrando kátedra di fut- 
bòl na e fanatikada ku paga 
pa mira e partido. 
Wak pa abo t’ei tempran 
p’abo no pèrdè nada nada 
di e partido aki. Éksito na e 
ekiponan den e partido aki i 
den e kampionato. 

ORANJESTAD -- Di- 
aranson mainta rond di 
10:30 polis y ambulance a 
bay ariba Caya G.F.Betico 
Croes unda a sosode un ac- 
cidente cu hende herida. 


ORANJESTAD -- Dia- 
mars atardi despues di 
6’or polis di Santa Cruz y 


Señora di edad herida den accidente ariba 
Caya G.F.Betico Croes 


Dama turista herida den 
accidente cu quadracer 


di trafi co a bay ariba e ca- 
minda di Matividiri, pa un 
accidente di quadracer. Na 


yegada polis a constata cu 
ta trata un biaha mas di ac- 
cidente di quadracer unda 
tin turista envolvi. Segun e 
tour guide, e dama ariba e 
quadracer a bay bira ariba e 
caminda, pa bin bek cerca e 
caravana. Algo a bay robes 
y a causa cu e quadracer a 
“bula” bay pega contra e 
transha y esaki a ocasiona 
cu e dama a cay herida su 
mes. Na yegada di ambu- 
lance Paramediconan a con- 
trola e dama cu tabata ariba 
caminda drumi y a opta pa 
hibe pa Hospitaal debi cu e 
tabata keha di basta dolor. 
Polis di trafi co y Forensys 
tabata presente pa a tuma 
dato di e accidente. 


ORANJESTAD -- Di- 
aranson atardi pa mas o 
menos 5:20 informacion 
a drenta di un caso la- 
mentabel di hogamento na 


Turista Colombiano a sak den otro 
y ta fayece ariba beach di Arashi 


Arashi. Unidadnan di Mo- 
tor Unit cerca mesora a bay 
pa dicho luga y mesora a 
drenta den accion, door di 
cuminsa duna CPR ariba e 


persona. Mientrastanto ya 
ambulance tawata algun 
minuut leu di e sitio. 
Na yegada di dos uni- 
dad di Ambulance Para- 


mediconan mesora a take 
over, pero lamentabelmente 
mucho mas no por a haci. 
Na e sitio nos a compro- 
nde cu cabayero aki tawata 
canando ariba beach y a sak 
den otro. Pues lo no tawata 
trata di un caso di hogamen- 
to. Aki ta sigui informacion 
ofi cial di Vocero Suplente 
di Cuerpo Policial Sra.Ras- 
mijn: “Un turista masculino 
canando banda di lama a 
sak den otro y hendenan ey- 


banda a pidi ambulance cu 
urgencia”. Unidad di mo- 
tor a yega prome na e sitio 
y a cuminsa duna CPR te 
ora ambulance a yega. La- 
mentablemente nan tampo- 
co por a haci nada mas. Pa 
17:45 Dr. Texier ta constata 
morto di turista homber di 
nacionalidad Colombiano 
J.A.P. (69) E turista a muri 
di un ataca di curason y no 
hoga manera a wordo pensa 
na prome instante.” 


E accidente a sosode 
ariba e crusada cu ta bay 
pa Caya Solo. Na yegada 
di polis a topa cu un Nis- 
san Pathfi nder y un Nissan 
Versa. 
Na stuur di e Versa ta- 


bata un señora chauffeur di 
edad y e tabata tin mester di 
atencion medico. Na e sitio 
nos a compronde cu e Versa 
maneha pa e señora lo ta- 
bata tin e señal poni pa bay 
rechts, pero a sigui strit. 


Chauffeur di e Pathfi nder cu 
a mira e señal pa bay rechts 
a confi a y a subi caminda 
hayando su mes den un ac- 
cidente. Caminda a wordo 
cera un banda, autonan ari- 
ba rotonde di Dadelstraat 


no por a bay direccion pa- 
bou pero trafi co direccion 
rotonde Dadelstraat si por a 
continua normal. 
Ambulance cu a yega e 
sitio mesora a duna e seño- 
ra e atencion necesario. 

ORANJESTAD - E si- 
man aki a tuma luga un re- 
union virtual entre Secreta- 
rio di Estado Alexandra van 
Huffelen hunto cu Premier 
di Corsou sr. Gilmar Pisas 
y Premier di Sint Maarten 
sra. Silveria Jacobs. Du- 
rante di e reunion a trata 
diferente tema, sinembargo 
esun mas importante tabata 
unda ta para na e momen- 
tonan aki cu e leynan di 


COHO. Ta tene e tipo di re- 
unionnan aki regularmente 
pa trata temanan en comun. 
Manera ta conoci, na 
luna di juni ora cu Secreta- 
rio di Estado van Huffelen 
tabata na Aruba y a reuni cu 
e Premier nan di Corsou y 
Sint Maarten, e paisnan a 
indica na Secretario di Es- 
tado cu nan no tin sosten di 
Parlamento pa e ley di Re- 
ino di COHO. Na e ocasion 


a palabra, cu Aruba lo tra- 
ha riba un alternativa pa e 
COHO. Durante e reunion 
virtual cu a tuma luga, a de- 
libera riba con ta bayendo y 
con leu ta, cu e alternativa. 
Prome Minister Wever- 
Croes a indica cu ta calcula 
cu pa fin di e luna aki, lo 
tin un concepto cu por de- 
libera riba dje. Otro luna 
(september) lo tin un otro 
reunion entre Secretario di 
Estado van Huffelen, Pre- 
mier Pisas, Premier Jacobs 
y Prome Minister Wever- 
Croes, pa trata e alternativa 
aki. E ta un hecho cu Aruba, 
Corsou y Sint Maarten a in- 
dica cu nan no tin sosten di 
Parlamento pa e Consencus 
Rijkswet di COHO, pues ta 
trahando riba un alternati- 
va, Premier Wever-Croes a 


enfatisa. E tipo di reunion- 
nan aki ta importante pa por 
keda den contacto cu otro 
y dialoga riba temanan en 
comun. Otro temanan cu a 
trata den e reunion ta deci- 
sionnan cu ta wordo tuma 
den Conseho di Minister 
di Reino y e Landspakket. 
Pa Aruba, e tema di con- 
seho pa aanwijzing ta un 
tema actual, pero esey no 
ta wordo trata den e tipo di 


Premier Evelyn Wever-Croes: 
Encuentro virtual entre Premier nan di Reino 
y Secretario di Estado Van Huffelen 


reunionnan aki hunto cu e 
otro Premier nan. 
Concluyendo, 
Prome 
Minister a bisa cu e siman 
aki lo papia di esaki si, cu 
Secretaio di Estado van 
Huffelen como cu e ta un 
tema cu ta concerni Aruba. 
Asina ta trahando cu 
tur esfuerso pa evita e aan- 
wijzing y pa asina Aruba 
por sigui den e rumbo di 
recuperacion. 


ORANJESTAD--Siman 
pasa 
Minister 
Maduro 
hunto cu Minister Arends 
a reuni cu director di A- 
duana y expertonan di De- 
partamento di Naturalesa y 
Medio Ambiente riba e Ley 
di Prohibicion di plastic di 
un solo uzo. Den practica 
e implementacion di e Ley 
tin algun punto cu ta difi- 
culta e trabou di Aduana y 
esaki ta tarda e proceso di 


Minister Maduro ta informa: 
Cambio den Ley di Prohibicion di plastic; 
proceso di importacion mas facil 


importacion. Pa e motibo 
aki, Gobierno lo bay pre- 
senta un cambio di ley na 
Parlamento pa por brinda 
mas claridad riba cual ta e 
productonan di plastic cu 
por wordo importa y cual 
ta wordo considera como 
plastic di un solo uzo. Al- 
gun cambio cu e Ley di 
prohibicion di plastic di un 
solo uzo mester por conta 
cu ne ta, e oportunidad pa 


haci obheccion (bezwaar) 
y tambe mester stipula e 
proceso cu Aduana mester 
tene na dje ora di destrui 
e productonan cu wordo 
tuma den beslag. Hunto cu 
e cambio di Ley, lo formula 
un maneho mas eficiente pa 
asina tur hende por cumpli 
miho cu e Ley di Prohibi- 
cion di plastic di un solo 
uzo na bienestar di Aruba 
su medio ambiente. 

W I L L E M S T A D . - 
Djarason último tabatin 
un asistensia grandi pa 
konmemorashon 227 aña 
Lucha pa Libertat ku a tuma 
lugá na e estatua di Tula na 
Rif. Gobièrnu di Kòrsou 
a proklamá 17 ougùstùs 
, komo dia di Lucha pa 
Libertat i fecha kaminda ta 


Gran asistensia konmemorashon 
227 aña Lucha pa Libertat 


konmemorá ku na aña 1795, 
a tuma lugá e gran lucha pa 
Libertat bou di guia di Tula 
i su kompañeronan. 
E konmemorashon e aña 
akí tin komo lema sentral: 
“No mas rekolonisashon, 
ban pa mas emansipashon!” 
Ku e lema akí ta pone 
énfasis riba e nesesidat pa 


nos komo Yu di Kòrsou 
tuma rienda den man i sigui 
traha duru pa logra mas 
emansipashon pa pueblo. 
E delegashon di Tweede 
Kamer ku ta na Kòrsou pa 
atendé e tema di sklabitut 
tambe tabata presente i a 
pone krans na e estatua di 
Tula. 


WILLEMSTAD-- Kas 
di 
Korte 
riba 
djaluna 
último a duna inisio na 
Caribbean Summer Court, 
un stazje kòrtiku i intensivo 
destiná 
pa 
studiantenan 
di lei den karibe ku un 
prestashon haltu. Di parti 
di studiantenan tabatin hopi 
interes pa e oportunidat 
úniko aki, pero finalmente 
suerte 
a 
toka 
Rajeev 
Sanchez 
(Universidat 
di 
Kòrsou), 
Fleur 
Eichhorn 
(Universidat 
di Amsterdam), i Eloise 
Torres 
(Universidat 
di 
Leiden) pa kore stazje na 
Hof. Durante di nan stazje 
nan ta haña un bista amplio 
di e trabou hurídiko, asistí 
grifi i sera konosí ku e 


Caribbean Summer Court 
a ranka sali 


tim di lei sivil, lei penal 
i lei atministrativo. Riba 
nan promé dia di stazje e 
studiantenan a huramentá 
komo grifi serka presidente 
di Korte Komun di Hustisia, 


sr Maurtisz de Kort. Na 
luna di yüni a organisá e 
Caribean Summer Court na 
Aruba. Studiantenan di e 
periodo ei a eksperensiá un 
periodo hopi edukativo. 

KRALENDIJK – Siman 
pasá Reef Renewal Bonaire 
a transportá koralnan tipo 
‘elkhorn’ for di Buddy’s 
Reef pa bahia di Lac. A 
eksigí hopi preparashon pa 
sigurá ku e fragmentonan 
di koral ta yega e sitio nobo 
mas lihé i seif posibel. 
A kue fragmento di koral 


Transferensia di koral a 
eksigí hopi preparashon 


for di su sitio original pone 
esaki den un trùk ku awa di 
laman pa su trep pa e otro 
banda di e isla. Una bes ku 
e trùk a yega bahia di Lac, a 
transportá e fragmentonan 
ku boto pa un transporte 
lihé pa su kas nobo. 
Durante e próksimo si- 
mannan, e fragmento di e 


koral ‘elkhorn’ lo aklima- 
tisá den un ambiente nobo. 
Despues lo kuminsá yena e 
ramanan. Eventualmente e 
koral lo sigui ekspandé su 
mes den e bahia, pa asina 
restorá e espesie di koral 
akí pa un área fuerte pa fu- 
turo. 


Koral salú 
Koral salú ta proveé ha- 
bitat pa un variedat grandi 
di bida marino. E por yuda 
kibra ola i protehá e bich- 


nan di Sorobon di eroshon. 
Tambe e por proveé pri-sti- 
no pa kondishonnan di la- 
man pa rekreashon sosteni- 
bel pa hopi aña. Sí bo ta na 
bahia di Lac i mira e koral, 
kòrda pa mantené distansia 
i no perturbá e koral. 
E proyekto ta parti i Ca- 
ribbean OCTs Resilience, 
Sustainable Energy and 
Marine Biodiversity Pro- 
gram (RESEMBID), fi nan- 
siá pa Union Europeo i guiá 
pa STINAPA. 

Pa info i komunikado den Extra/BONERIANO, 
USA MAIL: 
extrabon@gmail.com 


Resientemente Daisy Coffi e, lider polítiko di M21, a kompañá e komuni- 
dat dominikano di Boneiru na lansamentu di e plataforma di edukashon vir- 
tual ku gobièrnu di Repúblika Dominikana a lansa pa tur dominikano ku ta 
biba den eksterior. A krea e posibilidat pa dominikanonan den eksterior por 
studia online, via di Instituto Nacional de Formación Técnico Profesional. 


Lansamentu plataforma 
di edukashon 


